
ประกาศเทศบาลตำบลนาบอน
เรื่อง   การรับฟังความคิดเห็นของประชาชนต่อการดำเนินงานศูนย์พัฒนาเด็กเล็กเทศบาลตำบลนาบอน
ภาคเรียนที่  1  ปีการศึกษา  2552
...........................................................


ด้วยเทศบาลตำบลนาบอนจะดำเนินการสำรวจความคิดเห็นของประชาชนต่อผล                การดำเนินงานศูนย์พัฒนาเด็กเล็กเทศบาลตำบลนาบอน  ภาคเรียนที่  1  ปีการศึกษา  2552  ซึ่งตามระเบียบสำนักนายกรัฐมนตรีว่าด้วยการรับฟังความคิดเห็นของประชาชน   พ.ศ. 2548  ข้อ  11  วรรคแรก  ในการรับฟังความคิดเห็นของประชาชน  หน่วยงานของรัฐต้องประกาศให้ประชาชนทราบถึงวิธีการรับฟังความคิดเห็น  ระยะเวลา  สถานที่  ตลอดจนรายละเอียดอื่นที่เพียงพอแก่การที่ประชาชนจะเข้าใจและสามารถแสดง         ความคิดเห็นได้


เพื่อให้เป็นไปตามระเบียบสำนักนายกรัฐมนตรีว่าด้วยการรับฟังความคิดเห็นของประชาชน  พ.ศ. 2548  เทศบาลตำบลนาบอนจึงประกาศกำหนดวันเพื่อรับฟังความคิดเห็นของประชาชน  โดยจัดให้มีการประชุมปรึกษาหารือ  การอภิปรายสาธารณะ  และใช้แบบสอบถามในการสำรวจความคิดเห็นต่อการดำเนินงานดังกล่าว  เพื่อเป็นการรับทราบความต้องการของประชาชนต่อการดำเนินงานศูนย์พัฒนาเด็กเล็กเทศบาลตำบลนาบอน  ในวันที่  18  พฤษภาคม  2552  เวลา  14.00  น.  เป็นต้นไป  ณ  ศูนย์พัฒนาเด็กเล็กเทศบาลตำบลนาบอน


จึงประกาศเพื่อทราบโดยทั่วกัน





ประกาศ  ณ  วันที่      4     พฤษภาคม  พ.ศ.  2552
                                                                                            ยุทธศักดิ์    พัฒนเกษตรวงศ์






(นายยุทธศักดิ์     พัฒนเกษตรวงศ์)






    นายกเทศมนตรีตำบลนาบอน
